# Aristoteles Onassis

### Wikipedia

Aristoteles Onassis (15. tai 20. tammikuuta 1906 – 15. maaliskuuta 1975) oli kreikkalainen laivanvarustaja.

Onassis syntyi Smyrnassa, silloisessa osmanien valtakunnassa (nykyisin Turkissa) keskiluokkaiseen kreikkalaiseen perheeseen. Ensimmäisen maailmansodan jälkeen Onassiksen perhe menetti omaisuutensa turkkilaisten vallattua takaisin Kreikan miehittämän kaupungin ja pakeni Kreikkaan. Aristoteles Onassis elvytti perheen tupakkaliiketoimintaa Argentiinassa 1920-luvun alussa. Vuonna 1925 hän sai Argentiinan ja Kreikan kansalaisuuden.

Onassis osti ensimmäisen laivansa 1930-luvun alussa ja oli vuoteen 1932 mennessä maailmanluokan liikemies, joka omisti kauppalaivoja, tankkereita ja valaanpyyntialuksia. Vuonna 1954 Onassista syytettiin Yhdysvalloista siitä, että hän lainvastaisesti omisti ei-amerikkalaisena Yhdysvaltain lipun alla purjehtivia laivoja. Hän joutui maksamaan 7 miljoonaa dollaria sakkoa. Onassis perusti Olympic Airways-lentoyhtiön (nyk. Olympic Airlines) vuonna 1957.

Onassis oli naimisissa Athina Onassiksen kanssa vuosina 1946–1960. Pariskunnalle syntyi kaksi lasta, Alexander Onassis ja Christina Onassis. Avioliitto kariutui suhteeseen oopperalaulaja Maria Callasin kanssa. Myöhemmin Onassis avioitui USA:n presidentin John F. Kennedyn lesken Jacqueline Kennedyn kanssa, mutta palasi pian rakastajansa Callasin luokse.

Onassis kuoli Neuilly-sur-Seine'ssa Ranskassa keuhkokuumeeseen.

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/i/Aristoteles_Onassis_4474.html

Luokat: Liikemiehet | Henkilötyngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Ελληνικά
- English
- Español
- Français
- Hrvatski
- Italiano
- עברית
- Nederlands
- 日本語
- Norsk (bokmål)
- Português
- Русский
- Српски / Srpski
- Svenska
- Türkçe
- 中文